system
Răspunde în limba română, în stilul Wikipedia, cat mai corect gramatical.
user
Ce poți spune despre 1230?
assistant

1230 (MCCXXX) a fost un an obișnuit al calendarului iulian.

Evenimente 

 9 martie: Bătălia de la Klokotnița, pe malurile Mariței: țarul Ioan Asan al II-lea al Bulgariei zdrobește forțele lui Teodor I Angelos Ducas; împăratul grec din Epir este luat prizonier și apoi orbit, iar teritoriile sale (Tracia, Macedonia) cad în mâinile învingătorului.
 19 martie: Regele Alfonso al IX-lea al Leonului ocupă orașul Badajoz, în Estremadura.
9 iulie: Pacea de la San Germano, dintre împărat și papă.
 28 august: Împăratului Frederic al II-lea i se ridică excomunicarea de către papa Grigore al IX-lea.
 23 septembrie: Regatul Leonului se unește cu cel al Castiliei, sub Ferdinand al III-lea de Castilia.

Nedatate 
 Aflux de coloniști germani în Boemia, pentru exploatarea minelor de argint descoperite aici.
Cavalerii teutoni sunt invitați în Prusia de către ducele Conrad de Mazovia, în vederea convertirii la creștinism a prusienilor și a celorlalte populații baltice; marele maestru al ordinului, Hermann de Salza, începe cucerirea prin violență a regiunii.
 Deși înfrânți de cavalerii gladiferi, danezii păstrează partea de nord a Estoniei.
 Izbucnește răscoala antivenețiană a populației grecești din Creta, susținută activ de Ioan al III-lea Vatatzes, împăratul bizantin de la Niceea.
 Orașul Dordrecht din Olanda obține drepturi cetățenești.
Se întemeiază Banatul de Severin.
Sultanul din Delhi, Iltutmish, supune sultanatul independent de Bengal.
Sultanul Horezmului, Jalal ad-Din, este înfrânt de trupele musulmane aliate.
 Sultanul selgiucid de Rum ocupă Erzincan și Erzurum.

Arte, științe, literatură și filozofie 

Este tradusă în latină opera filosofului Averroes.

Nașteri 

Hu Sansheng, istoric chinez (d. 1302)
 Jean de Comines, cronicar francez (d. ?)
Ottokar al II-lea, viitor rege al Boemiei (d. 1278)

Decese 

 28 iulie: Leopold al VI-lea de Babenberg, duce de Austria (n. 1176)
 23 septembrie: Alfonso al IX-lea, rege al Leonului (n. 1171)
 15 decembrie: Ottokar I de Boemia (n. 1155)
 Walther von der Vogelweide, poet austriac (n. 1170)

Înscăunări 

28 iulie: Frederic al II-lea, duce de Austria (1230-1250).
15 decembrie: Václav I, primul rege al Boemiei încoronat la Praga, de către arhiepiscopul de Mainz (1230-1253).

Vezi și 
 Listă de conducători de stat din 1230

1230